**DRUGI KROG IZBIRNEGA POSTOPKA**

Kandidati, ki v prvem krogu izbirnega postopka ne boste sprejeti, boste **v** **sredo, 18. 6. 2025**, ob 12.00 **seznanjeni z nadaljnjim postopkom in prostimi mesti**, na katera boste lahko kandidirali v drugem krogu izbirnega postopka. Seznanitev bo potekala v obliki srečanja v učilnici VP Gimnazije Šentvid (vstop skozi stranski vhod), kjer bo tudi kratka predstavitev izbirnega postopka v drugem krogu. Za morebitna individualna vprašanja vam bo šolska svetovalna delavka na voljo po predstavitvi.

Prejeli boste **obrazec za rangiranje**, na katerega boste po prednostnem vrstnem redu navedli do 10 šol oziroma programov, za katere boste kandidirali. Odločali se boste le na podlagi seznama šol oziroma programov, ki ga boste dobili skupaj z obrazcem. Izpolnjeni in podpisani obrazec za rangiranje (poleg podpisa kandidata mora biti tudi podpis staršev ali skrbnikov) boste oddali v šoli v šolski svetovalni službi **v sredo, 25. 6. 2025, med 9.00 in 12.00**.

**Obrazec si lahko natisnete in si povezave ogledate tudi sami.**

* **Obrazec za rangiranje (z navodili za izpolnjevanje tabele)**
* **Pojasnila za vpis v drugi krog**
* **Tabela šol s prostimi mesti za drugi krog** (tabela je sproti posodobljena na spletni strani MVI)

**Rezultati drugega kroga** bodo znani **v sredo, 2. 7. 2025**. Takrat med 9.00 in 12.00 pokličete v šolsko svetovalno službo na telefonsko številko 01/500-06-71 ali pišite na e-pošto vpis@sentvid.org, da vas seznanimo, na katero šolo ste bili sprejeti v drugem krogu.

Kandidati, ki se boste uvrstili na drugo šolo, boste še isti dan v **sredo, 2. 7. 2025**, med 12 in 13.30 prevzeli prijavnico ter jo odnesli na šolo, na katero ste bili sprejeti v drugem krogu. Prosimo, da zaradi podpisovanja dokumentov ti kandidati pridete s starši.

Kandidati, ki se boste v drugem krogu uvrstili na našo šolo, se boste **v sredo, 2. 7. 2025**, med 9.00 in 11.00 prišli vpisat v pisarno šolske svetovalne službe (3. nadstropje na koncu hodnika).

Dodatne informacije o vpisu lahko dobite v šolski svetovalni službi na telefonski številki 01/500-06-71 med 10.00 in 12.00. Informacije v zvezi z vpisom spremljajte na spletni strani šole in MVI.